Pétur Guðmundsson

Pétur Karl Guðmundsson (s. 30. lokakuuta 1958 Reykjavik) on islantilainen kilpauransa päättänyt koripalloilija. Hän on maan ainoa NBA:ssa pelannut pelaaja.

Ura 
Pétur varattiin 61. pelaajana vuoden 1981 varaustilaisuudessa ja kauden 1981–1982 hän edusti NBA-seura Portland Trail Blazersia. Elokuussa 1983 seura myi hänen pelioikeutensa Detroit Pistonsille, joka kuitenkin luopui Péturista kaksi kuukautta myöhemmin. Seuraavan kerran Pétur pelasi NBA:ssa kaudella 1985–1986 Los Angeles Lakersin paidassa. Kausi oli tilastollisesti hänen parhaansa NBA:ssa, sillä hän teki 7,3 pistettä ottelua kohden. Helmikuussa 1987 Péturin oikeudet myytiin San Antonio Spursille. Kaudet 1987–1989 hän edusti San Antoniota, mutta maaliskuussa 1989 seura luopui hänestä.

Lähteet

Aiheesta muualla 
NBA:n pelaajaprofiili 
Basketball-Reference 

Islantilaiset koripalloilijat
Vuonna 1958 syntyneet
Elävät henkilöt